Elixir
Elixir (-is, n.), vel elixirium vel alexir (a nomine Arabico الإكسير al-’iksīr, veri similiter a nomine Graeco ξήριον i.e. pulvis medicinalis, ab adiectivo ξηρός i.e. aridus), est potio medicinalis aut magica. Praecipue indicat unam e rebus sequentibus: Alchemia: Potio quae convertat metalla vilia in aurum (lapis philosophorum), aut quae reddat immortalitatem (elixir vitae), aut quae curet morbos omnes (panacea). Pharmacia: Potio medicinalis materiae activae in alcohole solutae.